گواتمالا‌داکی فوگو وولکانیندا باش وئرن پارتلاییش‌لار سببین‌دن اؤلن‌لرین ساییسی 69ا یوکسلیب.
میللی عدلی علم‌لر اینستیتوسو دیرکتورو فانوئل گارسیا، ایندییه قدر 69 نفرین جسدی‌نین اولدوغونو، بون‌لاردان 17سی‌نین کیم‌لیگی‌نین معین اولوندوغونو بیلدیریب.
گارسیا،
جسدلرین کیم‌لیک‌لرینی معین ائتمک بیزیم اوچون چوخ چتین چونکی اؤلن‌لردن بعضی‌لری‌نین اوزلری، بعضی‌لری‌نین بارماق ایزلری یوخدور. کیم‌لیک تثبیتی اوچون دیگر اصول‌لارا ال آتماق مجبوریتینده قالاجاغیق. مومکون اولارسا کیملیک معین ائتمک اوچون دی.ان. آ نومونه‌لری آلاجاغیق." دئدی.
دولت باشقانی جیمی مورالس ده فلاکت منطقه‌سینه گئده‌رک گلیب.
قورتارما قوروپلاری، لاولارین آراسیندا قالان ان آز 10 نفری هلیکوپترلرله قورتاردی.
باشکند گواتمالا سیتی-نین 40 کیلومتر جنوب-غربین‌دکی فوگو وولکانیندا بازار گونو پارتلاییش‌لار اولموش و پوسکورن لاولار، ال رودئو کندین‌دکی ائولری یوخ ائتمیشدی. پارتلاییش‌لار زامانی چوخ سایدا اینسان یانا‌راق اؤلدوگو گومان ائدیلیر.
پارتلاییش‌لار زامانی یارا‌لانان چوخ‌لو اینسان معا‌لیجه آلتینا آلینیب، 3 مین 200دن چوخ اینسان دا تهلوکه‌سیز یئرلره تخلیه ائدیلیب.
رسمی شخص‌لر، یانار داغ‌داکی پارتلاییش‌لاردان جمعی 1.7 میلیون اینسانین اذیت چکدیگینه دقتی چکیر.
